1936-05-02 2e Ronde van Valkenburg | KOERS&VELO
This entry was posted in Limburgse Koers, Wielerkoersen and tagged 1936, 2 mei 1936, A Stuyts, bastings, Braspennincx, C Heeren, clignet, Gijzen, Hendriks, Hoffman, Jo Hendriks, Lambrichs, Middelkamp, Motké, Muller, Piet Vluggen, reynaerts, Ronde van Valkenburg, Sijen, Valentijn, valkenburg, van Ommeren, van |Loo, vd Ruit, Velraets by Peter Knops. Bookmark the permalink. Gemeenskap saai chaos toe polisie nie verdagte wil vrylaat | Maroela Media
Chaos het Maandag in die Louterwater-omgewing van Joubertina in die Oos-Kaap uitgebreek ná ŉ verdagte in verband met ŉ sakeroof in hegtenis geneem is.
Kapt. Gerda Swart, woordvoerder van die polisie, het gesê twee verdagtes het na bewering Maandag omstreeks 14:10 ŉ winkel in Louterwater beroof. “Die gemeenskap het kort ná die voorval ŉ verdagte (25) aangekeer en hom aan die polisie uitgelewer,” het Swart verduidelik.
Volgens Swart was polisiebeamptes steeds bedrywig op die toneel toe gemeenskapslede oproerig geraak en geweier het dat die verdagte aangehou word. Hulle het geëis dat die verdagte aan die gemeenskap oorgegee word.
“Beamptes op die toneel het die situasie in bedwang probeer hou terwyl ander beamptes die verdagte na die polisiestasie geneem het,” het Swart gesê.
Die oomblik toe die gemeenskap agterkom die verdagte is nie meer op die toneel nie het hulle gewelddadig geraak en polisievoertuie en -beamptes met klippe begin bestook.
Volgens Swart is een beampte tydens die voorval beseer. Drie polisievoertuie is terselfdertyd omgekeer en bystand is van buurstasies ontbied om die situasie in bedwang te bring.
“Die gemeenskap het aangehou met hul klipgooiery en die polisie het teruggevuur met rubberkoeëls.”
Altesaam 11 voertuie is tydens die voorval beskadig. Gemeenskapslede het ook die R62 ontoeganklik gemaak met klippe en bande wat aan die brand gesteek is, dermate dat die polisie vir openbare orde ingeroep is om te help.
Die polisie het 12 verdagtes, tussen 20 en 43 jaar oud, in hegtenis geneem op aanklagte van openbare geweld. Die verdagtes, 11 mans en een vrou, het Donderdag in die hof verskyn.
Maandag se geweld het Dinsdag weer opgevlam en die R62 is met klippe versper. “Hulle het ook glo na ŉ winkel by die R62 gegaan en dit geplunder,” het Swart gesê. Nog 10 verdagtes, tussen 18 en 54 jaar oud, is op aanklagte van openbare geweld in hegtenis geneem.
ŉ Bykomende sewe verdagtes is in hegtenis geneem in verband met die goedere wat gesteel is toe die winkel geplunder is. Die verdagtes, tussen 17 en 27 jaar oud, word van die besit van gesteelde goedere aangekla.
Die bogenoemde 29 verdagtes het ook Donderdag in die Humansdorp-landdroshof verskyn.
Tipies van die mense – lewer hom eers uit aan die polisie en dan is jy kwaad as sie polisie hom nie terug gee nie. Hoekom hom dan in die eersteplek oor gee. Ook maar nie so slim nie ne.
Wat is die verskil tussen sakeroof en die plundering van ‘n winkel deur die gemeenskap?
Wonder wanneer gaan die polisie weer polisie word en wet en orde handhaaf
Die onregverdigheid van die polisie soos met die onlangse kfc en adjunkminister gewys het is hierdie optrede nie vergesog nie dit is die enigste optrede wat die regering dwing om aandag te gee dialoog werk nie wat bly oor?
die berig is onduidelik. ek dink wat die gemeenskap wou doen was om, nadat hy formeel by die SAPD aangekla is, hom weer terug te vat sodat hulle hom behoorlik op hulle manier slae kon gee.
Môre kla hulle weer dat die polisie nie hul klagtes bywoon nie. Met watse voertuie? Besef duidelik nie hoeveel skade hul berokken het nie. Nie net in geld waarde maar ook dienslewering
Brand af, gooi met klippe, plunder as hulle nie hul sin kry nie! Gaan hierdie barbaarsheid nooit ophou nie. Ek is seker dat hierdie “hooligans” nie belasting betaal nie, dus moet die belastingbetaler vir die skade opdok. Nie ‘n wonder dat daar nie vooruitgang in die land is nie; daar word vinniger vernietig as wat daar opgebou kan word. Siek!